Tvende betydelige historiske Værker ere i den senere Tid udkomne: Middelalderens og den nyere Tids Historie, ethographisk udarbeidet af K. P. Andersen, Adjunkt ved den lærde Skole i Slagelse, og de vigtigste historiske Personer og Begivenheder fra Reformations= til Revolutionstiden, fremstillede i Sammenhæng af Dr. W. Wachsmuth, Profesfor i Historien ved Universitetet i Leipzig, første Deel, oversat af Fr. Klee. Oversætteren af dette sidste Værk, og den Gyldendalske Boghandling, paa hvis Foranstaltning Arbeidet er udført, have billigt Krav paa det danske Publikums Taknemmelighed, fordi de, ogsaa ved Oversættelsens betydeligt billigere Priis end Originalens, have befordret Udbredelsen af dette høist interessante Skrift. Det er at ønske, at Bogen maa finde ret mange Læsere, da den ikke kan andet end vække og nære Lyst til historisk Kundskab hos alle Dannede og bidrage til en rigtigere Forestilling om Nutidens Begivenheder ved dens lyse Fremstilling af Fortidens.
De vigtigste historiske Personer og Begivenheder fra Reformations- til Revolutionstiden
Forfatter: W. Wachsmuth
Dato: 1833-09-26
Middelalderen og den nyere Historie
Forfatter: C. P. Andersen
Dato: 1833-09-26